Kalender näitab kevadet, aga õues on veel täielik talv. Lund niipalju, et sellest läbi kahlamine võtab võhmale. Vaid päike ja selle soojendav  jõud annavad märku, et midagi on looduses teoksil. Tilkuvad räästad ja pikenevad jääpurikad, erkhele lumeväli pillub sädemeid nii, et silmadel hakkab valus.    Meie väikese sõbraga pidasime maha jalgpallilahingu. Väljakuks seesama kohev ja sätendav lumeväli, palliks värviline lepatriinudega rannapall. Kaks ilmatusuurt lepatriinut, kord veeremas mööda säravvalget lund, kord vihisemas kuulina õhus, et siis lumehange potsatada, kord vurrina siledal lumisel teel keerlemas või hoopis libisemas kui  suuskadel slaalomirajal.    Lepatriinud lumel.    See oli eile.    Täna oli lihtsalt üks tavaline talvepäev.